**OBEC ZEMIANSKE SADY**

 ***D O T A Z N Í K***

***Vážení spoluobčania ,***

dňa 6.9.2021 nečakane navštívil našu obec predseda TTSK Mgr. Jozef Viskupič s prvým podpredsedom Mgr. Józsefom Berényim , riaditeľom odboru správy majetku a investičnej činnosti TTSK Mgr. Ľubošom Krajčírom a synom budúceho majiteľa areálu bývalého SOUP v Zemianskych Sadoch s pánom Štefunkom mladším.

Informovali ma, že dolaďujú posledné detaily kúpno – predajnej zmluvy a vraj je potrebné do zmluvy uviesť aj zámer budúceho užívania areálu v Zemianskych Sadoch. Oboznámil som ich s platným územným plánom obce Zemianske Sady. Areál je v tzv. občianskej vybavenosti, kde môže byť školstvo, sociálne veci, služby pre obyvateľov, multifunkčné objekty, atď... Informoval som ich, že areál nie je vhodný zatiaľ na bývanie a taktiež nie je vhodný na výrobu, ktorá je hlučná, prašná a obťažujúca občanov bývajúcich v blízkosti areálu. Budúci majiteľ ma požiadal o predloženie zámerov zo strany obce na možnosť budúceho využitia areálu.

Vážení spoluobčania žiadam Vás preto o vaše vyjadrenie zámeru využitia tohto areálu. Prosím Vás o Vašu pomoc a do 23.9.2021 zaslať inšpirácie, dobré nápady na možné ďalšie rozumné využívanie areálu, ktoré budú mať pre obec význam a budú prínosom.

**„Ako si predstavujete ďalšie využitie bývalého areálu SOUP Zemianske Sady ?“**

.....................................................................................................................................................

.....................................................................................................................................................

.....................................................................................................................................................

Žiadam Vás odovzdať tento dotazník s odpoveďou na tun. OcÚ.

Ďakujem za spoluprácu.

V Zemianskych Sadoch, dňa 13.09.2021

S pozdravom

 Ing. Roman Súkeník

 starosta obce

 Zemianske Sady